CELEX: 62019TN0507
Language: lv
Date: 2019-07-15 00:00:00
Title: Lieta T-507/19: Prasība, kas celta 2019. gada 15. jūlijā — DH/Komisija

2.9.2019   
            
            
               LV
            
            
               Eiropas Savienības Oficiālais Vēstnesis
            
            
               C 295/84
            
         
      Prasība, kas celta 2019. gada 15. jūlijā — DH/Komisija
      (Lieta T-507/19)
      (2019/C 295/110)
      Tiesvedības valoda — itāļu
      
         Lietas dalībnieki
      
      
         Prasītājs: DH (pārstāvis: E. Bonanni, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Komisijas 2018. gada 13. septembra lēmumu, jo tā nav noraidījusi ārstu X iespējamā ārstu komisijas izveides procedūrā, un līdz ar to iecelt citu neatkarīgu ārstu saistībā ar tiesvedībām lietās T-308/19 un T-316/19, savlaicīgi par to paziņojot;
               
            
                  —
               
               
                  piespriest Komisijai samaksāt 500 000 EUR vai citu summu, ko Vispārējā tiesa uzskatītu par taisnīgu;
               
            
                  —
               
               
                  noteikt Komisijai pienākumu informēt Vispārējo tiesu un/vai prasītāju par tā ārsta konsultanta identitāti, kas ir iepazinies ar visu prasītāja dokumentāciju, paliekot anonīms, un kas ir sniedzis negatīvu atzinumu par viņa lūgumu atlīdzināt tāda medicīniskā pakalpojuma izmaksas atbilstoši Noteikumu par Eiropas Kopienu ierēdņu apdrošināšanu pret nelaimes gadījumu un arodslimību risku 10. pantam, attiecībā uz kuru ir vajadzīga iepriekšēja atļauja, kā tas ir lūgts pieteikumā D/462/17;
               
            
                  —
               
               
                  katrā ziņā piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs norāda, ka šajā gadījumā pastāv rīcība, kas neatbilst profesionālajām un ētikas normām, atjaunojot ārstu komisijas sastāvu.
      Runājot par prasītāja minēto kaitējumu, tiek norādīts gan uz kavēšanos procedūru īstenošanā, gan uz attiecīgā ārsta rīcību, kas neatbilst profesionālajām un ētikas normām, kā arī uz cietušā cieņas un goda aizskārumu un iestādes prettiesisku bezdarbību, jo apstākļi, saistībā ar kuriem ir celta šī prasība, radās tāpēc, ka 2000. gada 7. jūnijā prasītājs iesniedza pieteikumu par arodslimības pastiprināšanos un Komisijai divreiz tika taisīts nelabvēlīgs spriedums: T-212/01 un T-551/16.